**Informasjon fra styret januar 2021**

Godt nytt år til alle kolonister. Styret har hatt årets første møte, og venter nå bare på en ny sesong!

* Påsetting av vannet er planlagt til lørdag 10.april. Som alle vet er det mulig at været flytter på dette, men det er i hvert fall planen. Det er uka etter påske.
* Det blir jo ellers spennende hva vi får til og ikke av aktiviteter utover i sesongen i år, men et “intensjons-årshjul” kommer i god tid før sesongstart. Det blir blant annet lagt ut på våre hjemmesider solvang4.no
* Skal du selge hytta di i år? Siste frist for å gi beskjed til styret er 1.mai - men gi gjerne beskjed så raskt som mulig. Én parsell-leier har allerede varslet salg. Er du usikker på om du skal fortsette som kolonist? *“..aktiv bruk er en forutsetning for at vi skal kunne forsvare kolonihagene i Oslo i fremtiden. Velger du ikke å bruke din kolonihage,* ***skal*** *den selges til den neste som står i ventelistekøen.* ***Det er din plikt!”*** skriver Oslokretsen av Norsk Kolonihageforbud på sine nettsider [Kolonistens forpliktelser - Oslo krets av NKHF (oslokolonihager.com)](https://oslokolonihager.com/kolonistens-forpliktelser/)
* Redningshundene har vært et fast innslag på Solvang de siste vintrene. Nå er de i gang igjen, med korona-sikre retningslinjer. Vi ønsker dette viktige treningsarbeidet velkommen – men skulle du av en eller annen grunn IKKE ønske hundene inn i din hage, så gi styret beskjed.
* Har du spørsmål, innspill, forslag, kommentarer til oss i styret? Vi har ikke “Åpen halvtime” nå utenfor sesongen, men send oss gjerne en epost solvang4@kolonihager.no